ടി20 ലോകകപ്പില് ഇന്ത്യക്ക് പുതിയ ജേഴ്സി: ലോഞ്ചിംഗ് തീയതി പ്രഖ്യാപിച്ച് ബിസിസിഐ മുംബൈ: ടി20 ലോകകപ്പില് ഇന്ത്യ ഇറങ്ങുക പുത്തന് ജേഴ്സിയണിഞ്ഞ്. ഓസ്ട്രേലിയക്കെതിരായ പരമ്ബര മുതല് ഇന്ത്യ കടുംനീല നിറത്തിലുള്ള ജേഴ്സിയാണ് അണിയുന്നത്. മുമ്ബ് ഇന്ത്യന് ടീം ഉപയോഗിച്ചിരുന്ന ജേഴ്സിയുടെ പുത്തന് രൂപമാണിത്. ഇത്തവണ രൂപം മാറുമെന്നാണ് ബിസിസിഐ പറയുന്നത്. അടുത്ത ബുധനാഴ്ച ജേഴ്സിയുടെ ചിത്രം ബിസിസിഐ പുറത്തുവിടും. ബിസിസിഐയുടെ ഔദ്യോഗിക അക്കൗണ്ടിലാണ് ഇക്കാര്യം വ്യക്തമാക്കിയത്. ഇന്ത്യയുടെ ഔദ്യോഗിക സ്പോണ്സര്മാരായ എംപിഎല് സ്പോര്ട്സാണ് ജേഴ്സി ലോഞ്ച് ചെയ്യുക. ഇന്ത്യന് ടീം നേരത്തെ ഉപയോഗിച്ചിരുന്ന ആകാശ നീല നിറത്തിലുള്ള ജേഴ്സിയിലേക്ക് മടങ്ങി പോകുമെന്നാണ് ആരാധകര് പ്രതീക്ഷിക്കുന്നത്. ഇപ്പോള് ഉപയോഗിക്കുന്ന കടുംനീല ജേഴ്സി ഓസ്ട്രേലിയന് പര്യടനത്തില് മാത്രം ഉപയോഗിക്കാനായിരുന്നു നേരത്തെയുള്ള തീരുമാനം. എന്നാല് ഇക്കഴിഞ്ഞ ഇംഗ്ലണ്ട് പര്യടനത്തിനും ഇതേ ജേഴ്സി തന്നെ അണിയന് ബിസിസിഐ തീരുമാനിക്കുകയായിരുന്നു. Tags bcci Indian Cricket Team 2021 t20 world cup shortlink